 < ลิงค์รูปภาพประกอบครับ ขนาดประมาณ 0.5 cm. เป็นก้อนแข็งๆ เขี่ยขยับได้ อยู่บริเวณใต้แขนพับ ใกล้กับเส้นเลือดใหญ่ เป็นมาตั้งแต่ม.4แล้ว ตอนนี้กำลังจะขึ้นม.6 อยากทราบว่าเป็นก้อนเนื้อร้ายไหมครับ รึเป็นก้อนไขมัน
สวัสดีค่ะ การวินิจฉัยที่เป็นไปได้-ก้อนไขมันชั้นใต้ผิวหนัง เป็นก้อนเนื้องอกที่เกิดจากไขมัน ไม่อันตราย ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด แต่หากก้อนไปกดโดนเส้นประสาทขนาดเล็ก ก็อาจทำให้ปวดได้ โดยส่วนใหญ่มักจะพบเพียงก้อนเดียว-ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน มะเร็งหลอดเลือด เป็นต้น แต่ก้อนเหล่านี้มักโตเร็ว มีการทำลายเนื้อใกล้เคียง ดังนั้นหากเป็นมา 2-3 ปีแล้ว โดยที่ก้อนไม่โตขึ้น ก็ไม่น่าใช่มะเร็งค่ะ-ผื่นผิวหนังอักเสบ อาจเป็นเรื้อรังได้ แต่ลักษณะอาจจะเป็นตุ่มที่เล็กกว่านี้ คัน และมักเป็น 2 ข้าง-จากลักษณะตุ่มดูเป็นตุ่มนูนแดง อาจจะเป็นตุ่มถูกแมลงกัด แต่ไม่น่าเป็นมาเรื้อรัง 2 ปีการดูแลตัวเองเบื้องต้น ไม่ไปแกะเกาบริเวณก้อน ยังไม่เอายาอะไรมาทาเอง แนะนำว่าควรไปพบแพทย์เพื่อตรวจเพิ่มเติมหากมีก้อนลักษณะนี้มา 2 ปีแล้ว ไม่มีช่วงที่ยุบไปเลย คลำแล้วเจ็บ คัน ปวด บวม มีน้ำไหลจากก้อน คงต้องอาศัยการคลำลักษณะก้อน และตรวจร่างกายระบบอื่นที่เกี่ยวข้องด้วยค่ะจึงจะได้การวินิจฉัย จะเป็นเนื้อร้ายหรือไม่ แพทย์อาจตัดชิ้นเนื้อส่งตรวจดูเพิ่มเติมค่ะ จะบอกจากลักษณะภายนอกอย่างเดียวไม่ได้